નવસારી શહેર ભૂતકાળમાં ગાયકવાડી સ્ટેટમાં સામેલ હતુ. જેને લઇને શહેરને આજે પણ ગાયકવાડી નગરી તરીકે ઓળખવામાં આવે છે. શહેરમાં ગાયકવાડી સમયની એક ઐતિહાસિક ઇમારત જુનાથાણા વિસ્તારમાં જિલ્લા ન્યાય મંદિરનું બિલ્ડીંગ પણ છે. વર્ષો જૂની આ ઇમારતમાંથી તાજેતરમાં જ નવી બનેલ ઇમારતમાં વિવિધ કોર્ટો ખસેડવામાં આવી છે. આવું જ એક ગાયકવાડી સમયનું ઐતિહાસિક બાંધકામ જુનાથાણા વિસ્તારમાં જ 'ગાયકીવાડી ગેટ' પણ છે. રજવાડા સમયનાં ભવ્યતાની યાદ અપાવતો આ ગાયકવાડી ગેટમાંથી જિલ્લાનાં સરકારી પટાંગણ, કોર્ટોમાં અવરજવર થતી રહી છે.